Publication: Magyar Közlöny
Issue: MK-2008-83 (Year: 2008, Number: 83)
Era: 2004-2010
Section: Az értékelés kérdésenként 1–10-ig terjedõ pontszámokkal történik. A tengerészek képzésérõl, képesítésérõl és az õrszolgálat ellátásáról szóló 1978/1995. évi nemzetközi egyezmény [kihirdette: a 119/1997. (VII. 15.) Korm. rendelet – a továbbiakban: STCW 78/95] I. fejezet A–I/1. elõírása értelmében, az egyes tengerész hivatásos képesítések megszerzéséhez a képesítõ vizsgákon a következõ szinteken kell a jelöltnek teljesíteni:
Paragraph Index: 478

a) A kedvtelési célú belvízi kishajó-vezetõi gyakorlati vizsga aa) A jelölt a kedvtelési célú belvízi kishajó-vezetõi gyakorlati vizsgán a vizsgalapon I. feladat-csoportban („vízijártassági ismeretek”) megfelelt, ha hibapontjainak aránya (nem megfelelõnek értékelt elemek száma) a gyakorlati vizsgalapon nem haladja meg a 20%-ot. ab) A vizsga eredményét megfelelt (M) vagy nem felelt meg, (B) formában kell értékelni. ac) Aki az I. feladatcsoportban nem felelt meg az, a II. feladatcsoportot nem kezdheti meg. ad) A II. feladatcsoport teljesítésekor megfelelt a jelölt akkor, ha hibapontjainak aránya (nem megfelelõnek értékelt elemek száma) nem haladja meg a 30%-ot. ae) Az a jelölt, aki a gyakorlati vizsgalapon vastagon szedett (kiemelt) feladatcsoportokat nem megfelelõen hajtja végre, a gyakorlati vizsgán vizsgáját nem felelt meg (B) minõsítéssel kell lezárni. af) Gyakorlati vizsgát csak különleges körülmények esetén szabad megszakítani, megosztani vagy részletekben végezni. Ilyen esetek: alkalmatlanná váló idõjárási viszonyok, baleset, egészségügyi okból bekövetkezett akadály, a vizsgán alkalmazott úszólétesítmény alkalmatlanná válása. Ilyen esetben a gyakorlativizsga-lapon a részeredményeket kell feltüntetni, és ha aznap nem folytatható a vizsga vagy a vizsgabizottság összetétele változik, akkor a gyakorlativizsgalapon új rovatot (oszlop) kell kitölteni, valamint fel kell tüntetni a megszakított vizsga tényét és eredményét (piros színnel).

Source: https://magyarkozlony.hu/hivatalos-lapok/ba90e3fd30e25966f871c62c0a622fa9f4018537/dokumentumok/1431d0e33e5073aad062acd55b0c7e17e8b8743d/letoltes